open-index/open-wikipedia-markdown huggingface dataset:
কলিন্স প্লেস

**কলিন্স প্লেস** একটি বহুব্যবহার্য সুউচ্চ ভবনসমষ্টি যা অস্ট্রেলিয়ার ভিক্টোরিয়া অঙ্গরাজ্যের রাজধানী মেলবোর্ন শহরের কেন্দ্রীয় ব্যবসায় অঞ্চলে অবস্থিত৤ এটি প্রধানত দোকানপাট, অফিস, হোটেল ও রেস্টুরেন্ট ইত্যাদির জন্য ভাড়া দেয়া হয়৤
সাত দফায় কলিন্স প্লেসের নির্মাণ সম্পন্ন হলে ১৯৮১ খ্রিষ্টাব্দে এটি উদ্বোধন করা হয়৤ দশ বছরে প্রায় ২৫০ মিলিয়ন ডলার ব্যয়ে এই ভবনসংশ্রয় নির্মাণ করা হয়েছে৤
এতে রয়েছে দুটি অফিস ভবন (৩৫ ও ৫৫ কলিন্স স্ট্রিট) এবং এ দুইয়ের অন্তবর্তীস্থলে রয়েছে একটি শপিং মল৤ এছাড়াও হোটেল সফিটেল মেলবোর্ন এই ভবনসংশ্রয়ের অন্তর্ভুক্ত৤

## ইতিহাস
এটি প্রাথমিকভাবে আমেরিকান ভিনসেন্ট পন্টে, এএমপি সোসাইটি এবং এএনজেড ব্যাংক এবং নিউ ইয়র্ক ফার্ম আর্কিটেক্ট, আইএম পেই এবং পার্টনার্স ও সহযোগী স্থপতি হিসেবে বেটস, স্মার্ট এবং ম্যাককাটসিওন এর মেলবোর্ন সংস্থার সহায়তায় ভবনটি নির্মিত হয়েছিল।

## প্রধান ভাড়াটেরা
**৩৫ কলিন্স স্ট্রিট**
* ৩-২২, টেলস্ট্রা
* ২৩,২৪, ভিক্টোরিয়ান নিরীক্ষক - সাধারণ এর
* ২৪, এগোরা এ্যাসেট ম্যানেজমেন্ট
* ২৫, এ্যামডক্স
* ২৬, আটিএস গ্লোবাল
* ২৬, জেট্রো
* ২৭-২৮, প্রোডাকটিভিটি কমিশন
* ২৯, এএমপি ক্যাপিটাল বিনিয়োগকারী
* ৩০, ভিক্টোরিয়ান পরিচালিত বীমা কর্তৃপক্ষ
* ৩২, বেসামরিক বিমান চলাচল নিরাপত্তা কর্তৃপক্ষ
**৫৫ কলিন্স স্ট্রিট**
* সমস্ত মেঝে সম্পূর্ণভাবে ভাড়া দেওয়া হয় এএনজেড
* এখনও পর্যন্ত ড্রেক ইন্টারন্যাশনাল সহ দালান, উপ -টেনান্ট সংখ্যা, ক্লার্ক এবং সিজি সহযোগী এবং জিটিএ চিকিৎসক।


File:35CollinStreet1.JPG|৩৫ কলিন্স প্লেস
File:Laurent at food court in Collins Place, Melbourne.jpg|কলিন্স প্লেস খাদ্য এলাকা


## তথ্যসূত্র

## বহিঃসংযোগ
* http://skyscraperpage.com/diagrams/?cityID=18

বিষয়শ্রেণী:মেলবোর্নের ভবন ও স্থাপনা
জহুরুল হক (দ্ব্যর্থতা নিরসন)

**জহুরুল হক** বলতে নিচের ব্যক্তিদের বুঝাতে পারে:
* জহুরুল হক - সার্জেন্ট, আগরতলা ষড়যন্ত্র মামলার অন্যতম আসামী ও শহীদ ব্যক্তিত্ব।
* জহুরুল হক (অনুবাদক) - বাঙ্গালী কুর​আন অনুবাদক

## আরও দেখুন

* জহুরুল ইসলাম -দ্ব্যর্থতা নিরসন পাতা
* জহিরুল ইসলাম -বাংলাদেশী রাজনীতিবিদ ও কক্সবাজার-২ আসনের সাবেক সাংসদ।

*জহুরুল ইসলাম খান -বাংলাদেশী রাজনীতিবিদ ও ময়মনসিংহ-৯ আসনের সাবেক সাংসদ।
ওয়ান ওয়ান ওয়ান ঈগল স্ট্রিট

**ওয়ান ওয়ান ওয়ান ঈগল স্ট্রিট** হল শহরের কেন্দ্রস্থলে অবস্থিত ব্রিসবেন, কুইন্সল্যান্ড, অস্ট্রেলিয়ার সবচেয়ে উচ্চতম অফিস ভবন। ৬ তারকা গ্রিন স্টার অফিসে নকশা রেটিং সঙ্গে ভবনটি সিবিডি এর 'গোল্ডেন ট্রায়াঙ্গেল' জেলার একটি অংশবিশেষ। এটির অবস্থান পুরানো ইন্ডিগো হাউস ভবনের নির্মাণ-ভূমিতে, যা ২০০৮ সালে শুরুর ছয় মাস পর্যন্ত সময় ধরে ধ্বংস হয়। পুরোনো ভবন থেকে সব বর্জ্য ৯৫% পর্যন্ত পুনর্ব্যবহৃত বা পুনঃব্যবহৃত করা হয়।

## নকশা
ভবনটিতে রয়েছে একটি স্টিলের স্ট্রাকচারাল ফ্রেম এবং, স্থপতি কক্স রায়নার প্রকৃতি থেকে অনুপ্রেরণা পেয়ে পরিকল্পনার সিন্ধান্ত নিয়েছিলেন।

## নির্মাণ
ওয়ান ওয়ান ওয়ান ঈগল স্ট্রিট এর জন্য প্রকল্প ব্যবস্থাপক এবং প্রকল্প পরিচালক হলেন সুইট গ্রুপ। উপরের মেঝে নির্মাণকালীন সময়ে যখন বেসমেন্ট লেভেল খনন পরিচালনা করা হয়েছিল তখন একটি প্রক্রিয়ার মাধ্যমে উপরে-নিচে সুপরিকল্পিত পদ্ধতি হিসাবে উল্লেখ করা হয়েছিল।
ভবনটির সর্বশেষকার্য সম্পন্ন করা বাকি দুটি ইউটিলিটি তলার সাথে ১৮ মে ২০১১ তারিখে পালন করা হয়েছিল।

## ভাড়াটেরা
নিশ্চিতকৃত ভাড়াটেরা হলেন এ্যারো এনার্জী, আর্নেস্ট অ্যান্ড ইয়ং, অস্ট্রেলিয়া এবং নিউজিল্যান্ড ব্যাংকিং গ্রুপ, গ্যাডেন্স লয়ার, ইআরএম পাওয়ার, জিআইএস পিপল এবং নর্টন রোজ লয়ার অন্তর্ভুক্ত করা হয়। প্রথম ভাড়াটিয়ারা ২০১২ সালের জুলাই থেকে স্থানান্তরিত হতে সক্ষম হয়েছিলেন।

ভাড়াটেয়াদের একটি বাণিজ্যিক প্রহরীর সেবা প্রদান করা হয়ে থাকে।

## তথ্যসূত্র

## বহিঃসংযোগ
* 

বিষয়শ্রেণী:ব্রিসবনের ভবন ও স্থাপনা
ফ্লুরাজিপাম

**ফ্লুরাজিপাম**(Flurazepam) (বাণিজ্যিক নাম **ডালমেন** বা **ডালমার্ডম**) বেঞ্জোডায়াজেপিন জাতক।এর মাঝে দুশ্চিন্তা নিবারক,নিদ্রা উদ্রেক কারক,খিচুনি নিবারক উপাদান রয়েছে।এর র্দীঘ অর্ধায়ুর জন্য এটি সুপরিচিত।ফ্লুরাজিপাম চারদিনের বেশি রক্তপ্রবাহে অবস্থান করতে পারে।এটি ইনসোমোনিয়া বা অনিদ্রার চিকিত্‍সায় ও ব্যবহার করা হয়ে থাকে।

## ব্যবহার

ফ্লুরাজিপাম প্রাথমিক বা সাধারণ অনিদ্রা দূর করতে ব্যবহার করা হয়।স্বল্প মেয়াদী চিকিত্‍সার জন্য এমন রোগীদের দেয়া হয় যারা সহজে ঘুমাতে পারেন না,হঠাত্‍ করেই জেগে যান,অথবা অনেক আগেই ঘুম থেকে জেগে য়ান তাদেরকে।ফ্লুরাজিপাম দীর্ঘসময় কর্মক্ষম বেনজোডায়াজিপিন যা যেসব রোগী সহজে ঘুমাতে পারেন না তাদেরকে দেয়া হয়।এটা দীর্ঘদিন ধরে যারা অনিদ্রায় ভুগছে তাদের স্বল্পমেয়াদী ঘুমের ঔষধ হিসেবে মাঝে মাঝে ব্যবহার করা হয়।

## পার্শ্ব প্রতিক্রিয়াসমূহ
এর সাধারণ ক্ষতিকারক প্রভাবগুলো হলো টলতে থাকা,ঝিমানো,অবসাদগ্রস্থ হ ওয়া,ঘুম ঘুম ভাব,মাংসপেশির জড়তা (ataxia)।ফ্লুরাজিপাম কখনোই এলকোহল জাতীয় কোন কিছুর সাথে সেবন করা উচিত নয়।এতে ভয়াবহ দুঘর্টনা ঘটতে পারে।চিকিত্‍সকের ব্যবস্থাপত্র ছাড়া এর ব্যবহার নিষেধ।

## বিশেষ সর্তকতা
বেঞ্জোডায়াজেপিন জাতক ফ্লুরাজিপাম বয়স্ক,গর্ভবতী মহিলা,শিশু,নেশাগ্রস্থ দের জন্য সেবন বিধি বর্হিভূত।

## ফার্মাকোলজি
ফ্লুরাজিপাম অন্যান্য বেঞ্জোডায়াজেপিন যেমন :ডায়াজিপাম,ক্লোনাজিপাম,অক্সাজিপাম,লোরাজিপামর মতই।
ফ্লুরাজিপাম প্রায় ৪০-২৫০ ঘণ্টা সেবনের পর রক্তে অবস্থান করতে পারে।রাতে এটা সেবনের পর প্রতিক্রিয়া হিসেবে রাতে অতিরিক্ত তন্দ্রাভাব এবং সাইকোমটরের কাজ বাধাগ্রস্থ হতে পারে।যার রেশ পরদিন পর্যন্ত দেখা যায়।এতে সর্তকভাবে গাড়ি চালনা হুমকির মুখে পড়ে এবং দুঘর্টনায় পতিত হয়ে হাড়ে ফাটল সৃষ্টি হতে পারে।
অন্যান্য বেঞ্জোডায়াজেপিন জাতকরা বেঞ্জোডায়াজেপিন  রিসেপ্টরের সম্পূর্ণ এগোনিস্ট হিসেবে কাজ করলেও ফ্লুরাজিপাম আংশিক এগোনিস্ট হিসেবে কাজ করে।
গর্ভধারণ অবস্থায় ফ্লুরাজিপাম সেবন বন্ধ করা উচিত।শিশুকে দুগ্ধপান কালে এর সেবন করা থেকে বিরত থাকতে বলা হয়,কেননা মায়ের দুধের সাথে এর নিঃসরণ ঘটতে পারে।

## অপব্যবহার
ফ্লুরাজিপামকে দুভাবে অপব্যবহৃত করা হয়।প্রথমত উচ্চ মাত্রায় একে বিনোদন বা নেশার জন্য ব্যবহার করা হয়ে থাকে।দ্বিতীয়তঃ চিকিত্‍সকের নিষেধাজ্ঞা উপেক্ষা করে একে দীর্ঘমেয়াদে সেবন করা হয়।

## আইনগত মর্যাদা
ফ্লুরাজিপামকে শিডিউল ফোর (Schedule IV)ড্রাগে অর্ন্তভুক্ত করা হয়েছে।Convention on Psychotropic Substances.http://www.incb.org/pdf/e/list/green.pdf 

## তথ্যসূত্র

## বহিঃসংযোগ
* Rx-List - Flurazepam
* Inchem - Flurazepam

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
জুরং বার্ড পার্ক

**জুরং বার্ড পার্ক** (; ; ), ওয়াইল্ডলাইফ রিজার্ভস সিঙ্গাপুর দ্বারা পরিচালিত সিঙ্গাপুরের একটি পর্যটক আকর্ষণ স্থান। এটি জুরং পার্বত্য এলাকার পশ্চিম ঢালের উপর নির্মিত একটি ল্যান্ডস্কেপ বা প্রাকৃতিক দৃশ্যের অনুকরণে সৃষ্ট পার্ক। এটি জুরং জেলার বুন লে পরিকল্পনা এলাকা মধ্যে অবস্থিত ও এর আয়তন । গোলাপিরঙা ফ্লেমিংগো, রংচঙে ম্যাকাও, কাকাতুয়া আর নানা প্রজাতির টিয়া পাখি, পেঙ্গুইন  -অ্যান্টার্কটিকা থেকে আফ্রিকা -সারা বিশ্বের নানান পাখির দেখা পাওয়া যায়। এই পার্কে মোট ৬০০ প্রজাতির ৮,০০০ পাখি আছে। দক্ষিণ-পূর্ব এশিয়া, আফ্রিকা, দক্ষিণ আমেরিকাসহ পৃথিবীর বিভিন্ন প্রান্তের পাখির সংগ্রহ আছে এখানে। এই পার্কের প্রধানতম বৈশিষ্ট্য হচ্ছে সম্পূর্ণ প্রাকৃতিক পরিবেশে পাখি পর্যবেক্ষণ।
এই পাখিরালয়টির অবস্থান সিঙ্গাপুরের মূল ভূখণ্ডে। তিনটে স্টেশন জুড়ে মনোরেল চলে এই পার্কে। ঘন সবুজ অরণ্যের মাঝে আছে হাজার হাজার রংবেরঙের পাখি। পার্কটি খোলা থাকে প্রতিদিন সকাল সাড়ে ৮টা থেকে সন্ধ্যা ৬টা পর্যন্ত। প্রতি বছর প্রায় ১০ লক্ষ দেশি বিদেশী পর্যটক পার্কটিতে পাখি দেখতে আসেন।

## ইতিহাস
সিঙ্গাপুরের ওয়াইল্ড লাইফ রিজার্ভস কোম্পানি ১৯৭১ সালের জানুয়ারি মাসের ৩ তারিখ ২ হেক্টর জমির ওপর নির্মিত এই পার্কটি দর্শনার্থীদের জন্য উন্মুক্ত করে দেয়। প্রতিষ্ঠার পর খুব অল্প সময়ের মধ্যেই এটি পাখির অভয়ারণ্য হিসেবে বিশ্বব্যাপী পরিচিতি লাভ করে।

## তথ্যসূত্র

* Véronique Sanson (1992), *Gardens and Parks of Singapore*, Oxford University Press, 

## বহিঃসংযোগ

* 
* 
* Visitor's Info
* Jurong Bird Park on YourSingapore.com

বিষয়শ্রেণী:সিঙ্গাপুরের আকর্ষণীয় স্থান
বিষয়শ্রেণী:এভিয়ারাইজ
বিষয়শ্রেণী:জুরং বার্ড পার্ক
বিষয়শ্রেণী:১৯৭১-এ সিঙ্গাপুরে প্রতিষ্ঠিত
বিষয়শ্রেণী:বুন লে
বিষয়শ্রেণী:পাখি উদ্যান
বিষয়শ্রেণী:সিঙ্গাপুরের দর্শনীয় স্থান
জাতিসমূহের আত্মনিয়ন্ত্রণের অধিকার

***জাতিসমূহের আত্মনিয়ন্ত্রণের আধিকার*** (), হচ্ছে রুশ বিপ্লবী ভ্লাদিমির লেনিন কর্তৃক ১৯১৪ সালের ফেব্রুয়ারি-মে মাসে লিখিত এবং এপ্রিল-জুন মাসে Prosveshcheniye জার্নালে প্রকাশিত প্রকাশিত একটি রাজনৈতিক প্রচারপুস্তিকা। এই প্রচারপুস্তকে এবং 'জাতীয় সমস্যায় সমালোচনামূলক মন্তব্য' নিবন্ধে লেনিন জাতীয় প্রশ্নের মার্কসবাদী কর্মসূচি এবং বলশেভিক পার্টির জাতীয় নীতি বিকশিত ও প্রতিষ্ঠিত করেন।

লেনিনবাদী পার্টি কর্মসূচির মূল কথা ছিলো, জাতিসমূহের পরিপূর্ণ সমতা, জাতির আত্মনিয়ন্ত্রণের অধিকার অর্থাৎ পৃথক হয়ে স্বাধীন রাষ্ট্র গঠনের অধিকার, একক প্রলেতারিয় সংগঠনে সমস্ত জাতির শ্রমিকদের সম্মিলন।

## তথ্যসূত্র

## বহিঃসংযোগ

বিষয়শ্রেণী:১৯১৪-এর বই
বিষয়শ্রেণী:ভ্লাদিমির লেনিন রচনাবলী
বিষয়শ্রেণী:সাম্যবাদ সম্পর্কিত বই
বিষয়শ্রেণী:প্রচারপুস্তক
বিষয়শ্রেণী:সাম্যবাদী বই
দাওয়াতে ইসলামী

**দাওয়াতে ইসলামী** একটি অরাজনৈতিক দ্বীনি সংগঠন, যা কুরআন ও সুন্নাহ প্রচারের উদ্দেশ্যে ১০০টিরও অধিক বিভাগে বিশ্বের ২০০+ দেশে আপন মাদানী মারকাযের মাধ্যমে মুসলিম উম্মাহর খিদমাত করে যাচ্ছে। কুরআন ও সুন্নাহর শিক্ষাকে সাফল্যের সঙ্গে এগিয়ে নেয়ার লক্ষ্যে মাদানী কাজের বিভিন্ন বিভাগ তৈরী করা হয়েছে। আমীরে আহলে সুন্নাত, মুহাম্মদ ইলইয়াস আত্তার কাদেরী ১৯৮১ সালে দাওয়াতে ইসলামী প্রতিষ্ঠা করেন।

## তথ্যসূত্র

বিষয়শ্রেণী:১৯৮১-এ  পাকিস্তানে প্রতিষ্ঠিত
বিষয়শ্রেণী:ভারতে ইসলাম
বিষয়শ্রেণী:পাকিস্তানে ইসলাম
বিষয়শ্রেণী:বাংলাদেশে ইসলাম
বিষয়শ্রেণী:আহমদ রেজা খান বেরলভী
বিষয়শ্রেণী:যুক্তরাজ্যে ইসলাম
বিষয়শ্রেণী:১৯৮১-এ প্রতিষ্ঠিত ইসলামি সংগঠন
বিষয়শ্রেণী:উত্তর আমেরিকায় ইসলাম
বিষয়শ্রেণী:সুন্নি সংগঠন
বিষয়শ্রেণী:পাকিস্তান ভিত্তিক ইসলামি সংগঠন
লোদি উদ্যান

**লোদি উদ্যান** (হিন্দি: लोधी बाग़ *লোধী বাগ়*, উর্দু: لودھی باغ) ভারতের দিল্লি কেন্দ্রশাসিত অঞ্চলের একটি ঐতিহাসিক উদ্যান। এই উদ্যানের আয়তন , মহম্মদ শাহের সমাধিসৌধ, সিকন্দর লোদির সমাধিসৌধ, শিশ গুম্বাদ ও বড় গুম্বাদ এখানে অবস্থিত।  এগুলি পঞ্চদশ শতাব্দীতে উত্তর ভারত এবং আধুনিক পাকিস্তানের আঞ্জাব ও খাইবার পাখতুনখোয়া শাসনকারী সৈয়দ ও আফগান লোদি রাজবংশের (১৪৫১-১৫২৬) স্থাপত্য নিদর্শন। এখন আর্কিওলজিক্যাল সার্ভে অফ ইন্ডিয়া (এএসআই) এই উদ্যানের রক্ষণাবেক্ষণ করে।

লোদি রোডের ধারে খান মার্কেট ও সফদরজঙ্গের সমাধিসৌধের মাঝে এই উদ্যান অবস্থিত।
## ইতিহাস
সৈয়দ ও লোদি বংশের রাজত্বকালে নির্মিত স্থাপত্যের সংখ্যা অল্প। সেই দিক থেকে লোদি উদ্যান বেশ গুরুত্বপূর্ণ একটি ঐতিহাসিক নিদর্শন।

সৈয়দ রাজবংশের শেষ শাসক মহম্মদ শাহের সমাধিসৌধ এই উদ্যানের সবচেয়ে পুরনো সমাধিসৌধ। ১৪৪৪ সালে আলাউদ্দিন আলম শাহ মহম্মদ শাহে স্মৃতিরক্ষার্থে এটি নির্মাণ করান। এটি একটি অষ্টভূজ স্থাপত্য নিদর্শন। ছাদে পাথরের "ছাজ্জা" ও কোণায় "গুলদস্তা" দেখা যায়।

লোদি উদ্যানের অপর একটি সমাধিসৌধ হল সিকন্দর লোদির সমাধিসৌধ। এটিও মহম্মদ শাহের সমাধিসৌধেরই মতো। শুধু এতে "ছতরি"গুলি নেই। ১৫১৭ সালে লোদি বংশের শেষ সুলতান ইব্রাহিম লোদি এটি নির্মাণ করিয়েছিলেন। এই সৌধটিকে শিশ গুম্বাদ বলে ভুল করা হয়। প্রকৃত শিশ গুম্বাদ পানিপথে অবস্থিত। এই সমাধিসৌধের আকারটি আয়তাকার। মুঘল আমলে বিশেষ কারণে এই উদ্যানের সংস্কার করা হয়েছিল। আকবরের সময়কালে এই উদ্যানটি মানমন্দির ও নথি রক্ষণের গ্রন্থাগার হিসেবে ব্যবহৃত হত। ব্রিটিশরা সৌধটির সংস্কার করেছিল। সংস্কারের সময় ১৮৬৬ সালে একটি লিপিতে বাবরের হাতে ইব্রাহিম লোদির পরাজিত হওয়ার বিবরণীটিও এখানে যুক্ত করা হয়েছিল।

পঞ্চদশ শতাব্দীর পর এই উদ্যানকে কেন্দ্র করে দুটি গ্রাম গড়ে উঠেছিল। ১৯৩৬ সাল অবধি গ্রামদুটি ছিল। এরপর উদ্যান সংস্কারের জন্য গ্রামবাসীদের অন্যত্র সরানো হয়। ভারতের গভর্নর-জেনারেল মার্কাস অফ ওয়েলিংটনের স্ত্রী লেডি ওয়েলিংটনের নকশা অনুযায়ী উদ্যানটির সংস্কার হয় বলে ১৯৩৬ সালের ৯ এপ্রিল  এটিকে 'লেডি ওয়েলিংটন পার্ক' নামে উদ্বোধন করা হয়। ১৯৪৭ সালে ভারত স্বাধীন হওয়ার পর এই উদ্যানের নাম রাখা হয় 'লোদি উদ্যান'।

১৯৬৮ সালে জে এ স্টেইন এই উদ্যানের নতুন নকশায় সংস্কার করেন। স্টেইন ও গ্যারেট একবো পার্শবর্তী ইন্ডিয়া ইন্টারন্যাশানাল সেন্টারেরও নকশা করেছিলেন। স্টেইন উদ্যানে একটি কাচের ঘর যুক্ত করেছিলেন। ব্রিটিশ যুগে নির্মিত একটি প্রবেশদ্বারে এখনও সেযুগে দেওয়া 'লেডি ওয়েলিংডন পার্ক' নামটি দেখা যায়।
## পাদটীকা

## আরও পড়ুন
* *Sunday at the Lodi Gardens*, by Vinay Dharwadker. Published by Viking, 1994.
* *Lalkot to Lodi Gardens: (Delhi of Sultans)*, by Ranjit Sinha. Published by South Asia Books, 1996. .

## বহিঃসংযোগ

* Lodi Gardens at *[[wikimapia]]* 
* Lodi Garden Delhi 

বিষয়শ্রেণী:দিল্লির উদ্যান
বিষয়শ্রেণী:লোদি রাজবংশ
বিষয়শ্রেণী:ভারতের স্থাপত্য
বিষয়শ্রেণী:ইসলামি স্থাপত্য
বিষয়শ্রেণী:দিল্লির ভবন ও স্থাপনা
বিষয়শ্রেণী:ভারতের উদ্যান
বিষয়শ্রেণী:ভারতের বাগান
বিষয়শ্রেণী:দিল্লির স্মৃতিস্তম্ভ ও স্মারক
স্প্যান-স্ঙ্গা-গ্রাগ্স-পা-'ব্যুং-গ্নাস

**স্প্যান-স্ঙ্গা-গ্রাগ্স-পা-'ব্যুং-গ্নাস** () (১১৭৫-১২৫৫) 'ব্রি-কুং বৌদ্ধবিহারের চতুর্থ প্রধান ছিলেন।

## প্রথম জীবন
স্প্যান-স্ঙ্গা-গ্রাগ্স-পা-'ব্যুং-গ্নাস ১১৭৫ খ্রিষ্টাব্দে পূর্ব তিব্বতের ল্চি () নামক স্থানে জন্মগ্রহণ করেন। তার পিতার নাম ছিল য়োন-ছেন-র্গ্যাল-বা-স্ক্যাব্স () ও মাতার নাম ছিল 'ব্রো-ল্দোগ-ব্জা'-খু-ব্যুগ-স্মান ()। তিনি এগারো বছর বয়সে গ্যো-গু নামক স্থানে শিক্ষার্থীর দীক্ষালাভ করেন এবং য়েল-পা-য়ে-শেস-ব্র্ত্সেগ্স নামক বিখ্যাত পন্ডিতের নিকট তিন বছর শিক্ষালাভ করেন। এরপর তিনি 'ব্রি-কুং () নামক বৌদ্ধবিহারে আগামী দুই দশক ধরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট সাধনা করেন।

## পরবর্তী জীবন
১২০৮ খ্রিষ্টাব্দে তিনি গ্দান-সা-ম্থিল () নামক বিহারের প্রধান ও ১২৩৫ খ্রিষ্টাব্দে তিনি 'ব্রি-কুং বৌদ্ধবিহারের চতুর্থ প্রধান নির্বাচিত হন। ১২৪০ খ্রিষ্টাব্দে মোঙ্গল সম্রাট ওগেদেই খানের পুত্র খোদান খানের আদেশে মঙ্গোল সেনাপতি দুর্দা তার্খানের নেতৃত্বে তিব্বত আক্রমণ করেন, কিন্তু স্প্যান-স্ঙ্গা-গ্রাগ্স-পা-'ব্যুং-গ্নাসের ব্যক্তিত্বে প্রভাবিত হয়ে তারা 'ব্রি-কুং বৌদ্ধবিহারের অনিষ্ট না করে ফিরে যান।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal, pp.&nbsp;609–10.

বিষয়শ্রেণী:১১৭৫-এ জন্ম
বিষয়শ্রেণী:১২৫৫-এ মৃত্যু
বিষয়শ্রেণী:দ্রিকুং কাগ্যু
স্গোম-ছুং-শেস-রাব-ব্যাং-ছুব

**স্গোম-ছুং-শেস-রাব-ব্যাং-ছুব** () (১১৩০-১১৭৩) তিব্বতের দ্বাগ্স-ল্হা-স্গাম-পো () নামক বৌদ্ধবিহারের তৃতীয় প্রধান ছিলেন।

## সংক্ষিপ্ত জীবনী
ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত জীবনী থেকে জানা যায়, স্গোম-ছুং-শেস-রাব-ব্যাং-ছুবের পূর্ব নাম ছিল রোং-ছুং ()। তার পিতার নাম ছিল র্গ্যা-পা-সে-রে () এবং মাতার নাম ছিল ত্শে-ল্চাম ()। তার এক ভ্রাতা ছিলেন স্গোম-পো-ত্শুল-খ্রিম্স-স্ন্যিং-পো নামক পণ্ডিত যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন। তিনি তার খুল্লতাত স্গাম-পো-পা-ব্সোদ-নাম্স-রিন-ছেন তাকে শিক্ষাদান করেন। তিনি স্গোম-পো-ত্শুল-খ্রিম্স-স্ন্যিং-পোর পরে না দ্বাগ্স-ল্হা-স্গাম-পো বৌদ্ধবিহারের তৃতীয় প্রধান হিসেবে নির্বাচিত হন। লো-রোং-ছোস-'ব্যুং নামক গ্রন্থ থেকে জানা যায় যে তিনি স্গাম-পো-জাংস-লুং () নামক স্থানে একটি পাথর থেকে পড়ে মারা যান।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;465–6.

বিষয়শ্রেণী:কাগ্যু
বিষয়শ্রেণী:১১৩০-এ জন্ম
বিষয়শ্রেণী:১১৭৩-এ মৃত্যু
দ্বাগ্স-পো-'দুল-'দ্জিন

**দ্বাগ্স-পো-'দুল-'দ্জিন** () (১১৩৪-১২১৮) তিব্বতের দ্বাগ্স-ল্হা-স্গাম-পো () নামক বৌদ্ধবিহারের চতুর্থ প্রধান ছিলেন।

## সংক্ষিপ্ত জীবনী
দ্বাগ্স-পো-'দুল-'দ্জিন ১১৩৪ খ্রিষ্টাব্দে তিব্বতের দ্বাগ্স-পো-জাস-দ্কার () নামক স্থানে এক বোন ধর্মাবলম্বী পরিবারে জন্মগ্রহণ করেন। দশ বছর বয়সে তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পন্ডিতের নিকট মহামদ্রা ও মহাকাল সম্বন্ধে শিক্ষালাভ করেন। তিনি গ্নাস-ম্খার () নামক বৌদ্ধবিহারে স্গোম-ছুং-শেস-রাব-ব্যাং-ছুব নামক দ্বাগ্স-ল্হা-স্গাম-পো () নামক বৌদ্ধবিহারের প্রধানের নিকট দীক্ষালাভ করেন। ১১৭১ খ্রিষ্টাব্দে স্গোম-ছুং-শেস-রাব-ব্যাং-ছুব তাকে ঐ বিহারের পরবর্তী প্রধান হিসেবে নির্বাচিত করেন। গ্ন্যাল-পা-ব্যাং-ছুব-'বুম () নামক এক ভিক্ষু দ্বাগ্স-পো-'দুল-'দ্জিনকে বিষপ্রয়োগ করে হত্যা করার চেষ্টা করলে তিনি 'ত্শুর-ফু () নামক স্থানে চিকিৎসার জন্য যান ও সেরে উঠলে গ্রোল নামক স্থানে বসবাস শুরু করেন। পরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার অনুরোধে তিনি দ্বাগ্স-ল্হা-স্গাম-পো বৌদ্ধবিহার ফিরে এসে বেশ কিছু মন্দির নির্মাণ করেন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;466 ff.

বিষয়শ্রেণী:কাগ্যু
বিষয়শ্রেণী:১১৩৪-এ জন্ম
বিষয়শ্রেণী:১২১৮-এ মৃত্যু
দ্বোন-শেস-রাব-'ব্যুং-গ্নাস

**দ্বোন-শেস-রাব-'ব্যুং-গ্নাস** () (১১৮৭-১২৪১) তিব্বতের দ্বাগ্স-ল্হা-স্গাম-পো () নামক বৌদ্ধবিহারের পঞ্চম প্রধান ছিলেন।

## সংক্ষিপ্ত জীবনী
দ্বোন-শেস-রাব-'ব্যুং-গ্নাস ১১৮৭ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তার পিতার নাম ছিল সাংস-র্গ্যাল-দ্পাল () এবং মাতার নাম ছিল ছোস-ল্দান ()।  সতেরো বছর বয়সে ঙ্গাদ-ফু-বা () নামক এক বৌদ্ধসাধকের নিকট তিনি দীক্ষালাভ করেন। ১২০৭ খ্রিষ্টাব্দে তিনি 'ব্রি-কুং বৌদ্ধবিহার যাত্রা করেন ও এই বিহারে পরবর্তীকালে 'জিগ-র্তেন-ম্গোন-পো-রিন-ছেন-দ্পাল তাকে শিক্ষাদান করেন। মৃত্যুর কিছু পূর্বে 'জিগ-র্তেন-ম্গোন-পো-রিন-ছেন-দ্পাল তাকে 'ব্রি-কুং বৌদ্ধবিহারের পরবর্তী প্রধান হওয়ার আমন্ত্রণ জানালে তিনি তা প্রত্যাখ্যান করেন। ১২১৮ খ্রিষ্টাব্দে তিনি গ্নাম-ম্ত্শো () নামক হ্রদের তীরে সাধনায় লিপ্ত হন। এর পরবর্তী সাত বছর তিনি পশ্চিম তিব্বত যাত্রা করেন ও এই সময় তিনি য়া-ত্সে () নামক স্থানের শাসনকর্তাকে মহামুদ্রা সম্বন্ধে শিক্ষাদান করেন। ১২২৫ খ্রিষ্টাব্দে তিনি 'ব্রি-কুং বৌদ্ধবিহার ফিরে আসেন ও সেখান থেকে ম্খার-ছু () নামক স্থানে যাত্রা করেন। এই সময় তিনি 'জিগ-র্তেন-ম্গোন-পো-রিন-ছেন-দ্পাল কথিত প্রায় দুইশত ধর্মীয় বক্তব্য বা র্দো-র্জে-গ্সুং () সম্পাদনা করেন, যা পরবর্তীকালে 'ব্রি-কুং-ব্কা'-ব্র্গ্যুদ ধর্মসম্প্রদায়ের অন্যতম প্রধান গ্রন্থ হিসেবে পরিগণিত হয়। তিনি দ্গোংস-গ্চিগ () নামক এক ধর্মীয় দর্শনেরও প্রবক্তা ছিলেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;604–7.
*Sobisch, Jan-Ulrich. 2002. Three-Vow Theories in Tibetan Buddhism. Wiesbaden: Verlag, pp.&nbsp;335–339.

বিষয়শ্রেণী:দ্রিকুং কাগ্যু
বিষয়শ্রেণী:১১৮৭-এ জন্ম
বিষয়শ্রেণী:১২৪১-এ মৃত্যু
গু-রা-বা-ত্শুল-খ্রিম্স-র্দো-র্জে

**গু-রা-বা-ত্শুল-খ্রিম্স-র্দো-র্জে** () (১১৫৪-১২২১) 'ব্রি-কুং বৌদ্ধবিহারের দ্বিতীয় প্রধান ছিলেন।

## সংক্ষিপ্ত জীবনী
গু-রা-বা-ত্শুল-খ্রিম্স-র্দো-র্জে ১১৫৪ খ্রিষ্টাব্দে তিব্বতের সে'উ-গাংস-দ্কার-মো () নামক স্থানে জন্মগ্রহণ করেন। তার পিতার নাম ছিল সুম-পা-র্দো-র্জে-দ্পাল ()। তিনি গ্রোগ-ম্খার-গ্ত্সাং-স্তোন () নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি স্তোদ-লুং-থাগ-মা () নামক স্থানে 'দুল-'দ্জিন-থাগ-মা-পা-কা-বা-দার-সেং নামক পন্ডিতের নিকট ভিক্ষুর শপথ গ্রহণ করেন। পরবর্তীকালে তিনি গু-রা বৌদ্ধবিহারের প্রধান হিসেবে নির্বাচিত হন। এরপর তিনি 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট শিক্ষালাভ করেন ও তার মৃত্যুর পর 'ব্রি-কুং বৌদ্ধবিহারের দ্বিতীয় প্রধান হিসেবে অধিষ্ঠিত হন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;608–9.

বিষয়শ্রেণী:১১৪৩-এ জন্ম
বিষয়শ্রেণী:১২১৭-এ মৃত্যু
বিষয়শ্রেণী:দ্রিকুং কাগ্যু
দ্বোন-ব্সোদ-নাম্স-গ্রাগ্স-পা

**দ্বোন-ব্সোদ-নাম্স-গ্রাগ্স-পা** () (১১৮৭-১২৩৪) 'ব্রি-কুং বৌদ্ধবিহারের তৃতীয় প্রধান ছিলেন।

## সংক্ষিপ্ত জীবনী
দ্বোন-ব্সোদ-নাম্স-গ্রাগ্স-পা ১১৮৭ খ্রিষ্টাব্দে জন্মগ্রহণ করেন। তার পিতার নাম ছিল আ-ন্যে-আ-গ্রাগ্স ()। তার ভ্রাতা র্দো-র্জে-গ্রাগ্স-পা () পরবর্তীকালে 'ব্রি-কুং বৌদ্ধবিহারের পঞ্চম প্রধান হিসেবে নির্বাচিত হন ও অপর ভ্রাতা র্দো-র্জে-সেং-গে () ঐ বিহারের প্রথম প্রশাসক বা 'ব্রি-কুং-স্গোম-পা () হিসেবে নির্বাচিত হন। এগারো বছর বয়সে দ্বোন-ব্সোদ-নাম্স-গ্রাগ্স-পা 'ব্রি-কুং বৌদ্ধবিহারে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট দীক্ষালাভ করেন। স্তাগ-ফু () নামক স্থানে তিনি গ্নুব্স-স্তোন-য়োন-তান-গ্রাগ্স () নামক ভিক্ষুর নিকট হেবজ্র সম্বন্ধে অধ্যয়ন করেন। 'জিগ-র্তেন-ম্গোন-পো-রিন-ছেন-দ্পাল মৃত্যুবরণ করলে তাকে 'ব্রি-কুং বৌদ্ধবিহারের পরবর্তী প্রধান হিসেবে আমন্ত্রণ জানানো হলে তিনি সেই সময় এই প্রস্তাব প্রত্যাখ্যান করেন। পরবর্তীকালে ১২২১ খ্রিষ্টাব্দে তিনি ঐ বৌদ্ধবিহারের তৃতীয় প্রধান নির্বাচিত হন।

## তথ্যসূত্র

## আরো পড়ুন
* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 9, pp.&nbsp;239–247.
*Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;609.

বিষয়শ্রেণী:১১৪৩-এ জন্ম
বিষয়শ্রেণী:১২১৭-এ মৃত্যু
বিষয়শ্রেণী:দ্রিকুং কাগ্যু
খোয়াই নদী

**খোয়াই নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ ও কিশোরগঞ্জ জেলার একটি নদী।  নদীটির দৈর্ঘ্য ১৬৬  কিলোমিটার, গড় প্রস্থ ১০৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোয়াই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২২।

## প্রবাহ
খোয়াই নদী ভারতের ত্রিপুরা ও বাংলাদেশের সিলেট বিভাগের মধ্য দিয়ে প্রবাহিত একটি নদী। এর উৎপত্তিস্থল ত্রিপুরার আঠারমুড়া পাহাড়। এটি ত্রিপুরার তৃতীয় দীর্ঘতম নদী। সেখান থেকে নদীটি উত্তর-পশ্চিম মুখে প্রবাহিত হয়ে সিলেট জেলার বাল্লা নামক স্থান দিয়ে বাংলাদেশে প্রবেশ করে। নদীটি হবিগঞ্জ জেলার পূর্বপ্রান্ত দিয়ে প্রবাহিত হয়ে মেঘনা নদীতে গিয়ে মিশেছে। ভারতের খোয়াই এলাকার ভেতর দিয়ে নদীটি বাংলাদেশে এসেছে বলে ঐ এলাকার নামানুসারে এর নাম করণ করা হয়েছে “খোয়াই” ।

খোয়াই নামের উৎপত্তি সম্পর্কে একটি কিংবদন্তি প্রবাদ আছে :
খোয়াই নদীর প্রাচীন নাম ক্ষমা বা ক্ষেমা । ক্ষেমা নাম করণের পেছনে একটি জনপ্রবাদ রয়েছে। একবার এক ভিনদেশী বণিক তার পানসী নৌকা নিয়ে এই নদীর তীরে নোঙ্গর করে ফেলে খাসিয়াদের একটি পূজা উৎসব উপভোগ করছিল। যুবকের রূপে মুগ্ধ হয়ে অভিজাত এক খাসিয়া কন্যা তাকে ভালবেসে বিয়ে করার জন্য ইচ্ছা প্রকাশ করে । কিন্তু খাসিয়া সম্প্রদায় তাকে নিজেদের সম্প্রদায়ের একজন যুবকের সাথে ঐ কন্যার বিবাহ দিলে ক্ষেমা বা ক্ষাম নামের ঐ খাসিয়া কন্যা নদীতে আত্মাহুতি দেন । সেই থেকে এই নদীর নাম ক্ষেমা বা ক্ষমা

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ভারতের নদী
বিষয়শ্রেণী:হবিগঞ্জ জেলার নদী
বিষয়শ্রেণী:কিশোরগঞ্জ জেলার নদী
বিষয়শ্রেণী:ত্রিপুরার নদী
বিষয়শ্রেণী:বাংলাদেশের নদী
বিষয়শ্রেণী:বঙ্গোপসাগর
বিষয়শ্রেণী:হবিগঞ্জ জেলা
বিষয়শ্রেণী:কিশোরগঞ্জ জেলা
বিষয়শ্রেণী:সিলেট বিভাগের নদী
বাংলাদেশ ডাক জাদুঘর

**বাংলাদেশ ডাক জাদুঘর** ঢাকা জেনারেল ডাকঘর (জিপিও)-তে অবস্থিত একটি জাদুঘর। ১৯৬৬ সালে প্রতিষ্ঠিত এ জাদুঘরে নানা সময়ে ডাক বিভাগের ব্যবহৃত সরঞ্জামাদি স্থান পেয়েছে।

## ইতিহাস
জাদুঘরটি প্রথম শুরু হয় ১৯৬৬ সালের ৯ অক্টোবর। সে সময় এটি ছিল ঢাকা জিপিও'র কাউন্টারের পাশে একটি সাধারণ প্রদর্শনী। পরে ১৯৮৫ সালে তা জিপিও ভবনের তৃতীয় তলার দুইটি কক্ষে স্থানান্তরিত হয়। কক্ষ দুইটির মোট আয়তন ২,১৬০ বর্গফুট।

## বিবরণ
জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।

## তথ্যসূত্র

## বহিঃসংযোগ
* 

বিষয়শ্রেণী:ঢাকার জাদুঘর
বিষয়শ্রেণী:১৯৬৬-এ প্রতিষ্ঠিত জাদুঘর
ক্রাইস্টচার্চ ইস্ট স্কুল

**ক্রাইস্টচার্চ ইস্ট স্কুল** হল ক্রাইস্টচার্চ, নিউজিল্যান্ড এর কেন্দ্রীয় শহরে অবস্থিত একটি স্কুল।

## ইতিহাস

স্কুলটি ১৮৭৩ সালে প্রতিষ্ঠিত হয়েছিল। ১৮৭৫ সাল থেকে ১৮৭৮ সাল পর্যন্ত হেনরি হিল প্রধান শিক্ষক ছিলেন এবং তার স্ত্রী এমিলি হিল শিশুদের বিভাগের প্রধান ছিলেন। স্কুলটিতে ১৯৭৬ সালের ৫ থেকে ৭ অক্টোবর শতবার্ষিকী পালন করা হয়েছিল।  এভোনসাইড স্কুলটি কিছু সময়ের জন্য এই স্কুলের অংশ হয়ে ওঠেছিল।

## উল্লেখযোগ্য ছাত্রবৃন্দ
* হেনরি জেমস নিকোলাস, ভিক্টোরিয়া ক্রস গ্রহীতা
* এ্যাডা ওয়েলস, এভোসাইড স্কুলে অংশগ্রহণ

## আরও দেখুন
* ক্রাইস্টচার্চ
* ভারতে রোমান ক্যাথলিক ধর্মপ্রচারকদের তালিকা

## তথ্যসূত্র

বিষয়শ্রেণী:ক্রাইস্টচার্চের মধ্যে প্রাথমিক বিদ্যালয়
বিষয়শ্রেণী:ক্রাইস্টচার্চ সেন্ট্রাল সিটি
শেলডন অ্যাডেলসন

**শেলডন গ্যারি অ্যাডেলসন** (pronounced ; জন্ম আগস্ট ৪, ১৯৩৩)যুক্তরাষ্ট্রের ক্যাসিনো মুঘল এবং লাস ভেগাস, ম্যাকাও এবং সিঙ্গাপুরের বিভিন্ন হোটেলের মালিক শেলডন অ্যাডেলসন ৩৮ বিলিয়ন মার্কিন ডলারের মালিক। জুয়ার সম্রাট বলা হয় তাকে। ২০১৩ সালে অ্যাডেলসন প্রতিদিন গড়ে আয় করেছেন ৪১ মিলিয়ন ডলার, যা বাংলাদেশি টাকায় দাঁড়ায় প্রায় ৩০৫ কোটি টাকা। ২০১৩ সালে তার আয় ১৫ বিলিয়ন মার্কিন ডলার বাড়ায় তিনি ২০১৪ বছর জায়গা করে নিয়েছের বিশ্বের শীর্ষ ধনীদের তালিকায়। বর্তমানে পাঁচ সন্তানের জনক ৮০ বছর বয়স্ক অ্যাডেলসন থাকেন লাস ভেগাস।

## শৈশব ও কর্ম জীবন
তার জন্ম ১৯৩৩ সালে ম্যাসাচুসেটসের বোস্টনে। বাবা ছিলেন ট্যাক্সি চালক আর মা ক্যাটারিনের দোকান চালাতেন। ১২ বছর বয়সে ২০০ মার্কিন ডলার নিয়ে দৈনিক পত্রিকার ব্যবসা শুরু করেন। সিটি কলেজ অফ নিউইয়র্কের ড্রপ-আউট এই ছাত্র ৫০টার মত ভিন্ন ভিন্ন ব্যবসা করেছেন। মার্কিন রাজনীতিতে রয়েছে তার একটা শক্ত অবস্থান। ক্যাসিনো ডেভেলপার শেলডন অ্যাডেলসন ২০১২ সালে মার্কিন প্রেসিডেন্ট নির্বাচনে ১০০ মিলিয়ন মার্কিন ডলার খরচ করেন রিপাবলিকান প্রার্থীকে হোয়াইট হাউসের কর্তা করার জন্য। বর্তমানে তিনি তার নিজস্ব প্রতিষ্ঠান লস ভেগাস স্যান্ডাসের চেয়ারম্যান ও প্রধান নির্বাহী কর্মকর্তা হিসাবে দায়িত্ব পালন করেছেন।

## তথ্যসূত্র

## বহিঃসংযোগ
* 
* 
* 
* Campaign contributions in 2012 to outside spending groups at Center for Responsive Politics
*  
* Profile at *[[Forbes]]*
* 
* 
*  
* 
* An Interview With Philanthropist Extraordinaire Sheldon Adelson , Marcia Friedman, *[[The Jewish Press]]*, December 28, 2011
* Who Is Sheldon Adelson, the Gingrich Super PAC's Billionaire Backer?, Molly Ball, *[[The Atlantic]]*, January 25, 2012
* Secrets of the billionaire bankrolling Gingrich's shot at the White House, Paul Harris, *[[The Guardian]]*, January 28, 2011
* Federal campaign contributions from *Newsmeat*
* Sheldon Adelson Spent Far More On Campaign ($150 Million) Than Previously Known, Peter H. stone, *[[Huffington Post]]*, December 3, 2012
* Tallying the Adelsons' $92 million, Lindsay Young, *[[Sunlight Foundation]]*, December 7, 2012

বিষয়শ্রেণী:১৯৩৩-এ জন্ম
বিষয়শ্রেণী:মার্কিন ব্যবসায়ী
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০২১-এ মৃত্যু
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন বিনিয়োগকারী
বিষয়শ্রেণী:লিথুয়ানীয় ইহুদি বংশোদ্ভূত মার্কিন ব্যক্তি
বিষয়শ্রেণী:বস্টনের ব্যবসায়ী
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:মার্কিন জনহিতৈষী
বিষয়শ্রেণী:প্যারাডাইস পেপার্সে নাম থাকা ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:নেভাডার ব্যবসায়ী
ক্রিস্ট ওয়ালটন

**ক্রিস্ট রূথ্ ওয়ালটন** (জন্ম ১৯৫৫): ৩৬.৭ বিলিয়ন মার্কিন ডলারের মালিক এক সন্তানের জননী ৫৯ বছর বয়সী ক্রিস্ট ওয়াল্টন। তিনি এখন বিশ্বের সবচেয়ে ধনী নারী। ২০০৫ সালে বিমান দুর্ঘটনায় মার্কিন চেইন স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছেলে জন টি. ওয়াল্টন মারা গেলে তার স্ত্রী ক্রিস্ট ওয়াল্টন ১৫.৭ বিলিয়ন মার্কিন ডলারের মালিক হন। ছেলে লুকাস ওয়াল্টনকে নিয়ে তিনি যুক্তরাষ্ট্রের ওয়াইওমিং অঙ্গরাজ্যে বসবাস করেন । ১৯৫৫ সালে জন্ম নেওয়া ক্রিস্ট ওয়াল্টনের আয়ের উৎস বিশ্বের সবচেয়ে বড় চেইন স্টোর ওয়াল-মার্ট ও ফার্স্ট সোলার কোম্পানি। বর্তমানে ওয়াল-মার্টের রয়েছে ১১,০০০টি স্টোরে রয়েছে ২.২ বিলিয়ন কর্মচারী। গত বছর বিশ্বজুড়ে ওয়াল-মার্টের বিক্রির পরিমণ ছিল ৪৭০ বিলিয়ন মার্কিন ডলার; সেখান থেকে ট্যাক্সবাদ দিয়ে ক্রিস্ট ওয়াল্টনের আয় হয় ৬৪০ মিলিয়ন মার্কিন ডলার। দাতব্য কর্মকাণ্ডে ক্রিস্ট ওয়াল্টন যথেষ্ট সুনাম রয়েছে। কয়েক বিলিয়ন মার্কিন ডলার তিনি সহায়তা করেছেন মানব কল্যাণে। বর্তমানে তিনি বেশকিছু সামাজিক ও অলাভজনক প্রতিষ্ঠানের নেতৃত্ব ও তহাবিল গঠনে সতেষ্ট ভূমিকা পালন করে থাকেন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন জনহিতৈষী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:মার্কিন শতকোটিপতি
বিষয়শ্রেণী:নারী শতকোটিপতি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর জনহিতৈষী
বিষয়শ্রেণী:ওয়াইওমিংয়ের ব্যবসায়ী
বিষয়শ্রেণী:ওয়ালটন পরিবার
বিষয়শ্রেণী:জ্যাকসন, ওয়াইমিংয়ের ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:২১শ শতাব্দীর মার্কিন জনহিতৈষী
জিম ওয়ালটন

**জিম ওয়ালটন** (জন্ম: জুন ৭, ১৯৪৮): জন্ম মার্কিন যুক্তরাষ্ট্রের আর্কানসাস অঙ্গরাজ্যের নিউটাউনে। সর্বশেষ তথ্যানুসারে চার সন্তানের জনক ৬৬ বছর বয়স্ক জিম ওয়ালটনের সম্পদের পরিমাণ ৩৪.৭ বিলিয়ন মার্কিন ডলার। থাকেন আর্কানসাসের বেনটোনভিলে। মার্কিন চেইন-স্টোর জায়েন্ট ওয়ালমার্ট কর্পোরেশনের প্রতিষ্ঠাতা স্যাম ওয়ালটনের ছোট ছেলে জিম ইউনিভারসিটি অব আর্কানসাস থেকে ব্যবসায় প্রশাসনে স্নাতক করে ১৯৭২ পারিবারিক ব্যবসায় যোগ দেন। ১৯৭৫ সালে ওয়ালটন এন্টারপ্রাইজের প্রেসিডেন্ট নিযুক্ত হন। ওয়ালমার্টের পরিচালনা পর্ষদের দায়িত্ব পান ২০০৫ সালে। বর্তমানে তিনি পারিবারিক মালিকানাধীন আরভেস্ট ব্যাংকের প্রধান নির্বাহী। ১.৮ বিলিয়নের সম্পদের এই ব্যাংকের শাখা রয়েছে মার্কিন যুক্তরাষ্ট্রের আর্কানসাস, কানসার্স, ওকলাহোমা ও মিসৌরি অঙ্গরাজ্যে। ২০১২ সালে আরভেস্টে ব্যাংকের আয় ছিল ১০০ মিলিয়ন মার্কিন ডলার। ওয়ালমার্ট আরভেস্টে ব্যাংক ছাড়াও জিম ওয়ালটনের মালিকানায় রয়েছে সংবাদপত্র ফার্ম কম্যুনিটি পাবলিশার্স ইন্টারকর্পোরেশন (সিপিআই)। ২০১৩ সালে বিশ্বজুড়ে ওয়ালমার্টের বিক্রির পরিমাণ ছিল ৪৭০ বিলিয়ন মার্কিন ডলার; সেখান থেকে ট্যাক্স বাদ দিয়ে জিমের আয় হয় ৪৭৫ মিলিয়ন মার্কিন ডলার। ব্যবসার পাশাপাশি জনদরদি হিসেবেও তার ব্যাপক পরিচিতি রয়েছে। ২০০৮-২০১৩ পর্যন্ত তিনি তার ভাই-বোনদের সাথে মিলে ২ বিলিয়ন মার্কিন ডলার দান করেছেন ওয়ালটন ফ্যামিলি ফাউন্ডেশন থেকে।

## আরও দেখুন
*স্যাম ওয়ালটন
*ওয়ালমার্ট
*জেমস ওয়ালটন
*ওয়ালটন পরিবার

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্যবসায়ী
বিষয়শ্রেণী:মার্কিন শতকোটিপতি
বিষয়শ্রেণী:ওয়ালটন পরিবার
বিষয়শ্রেণী:আর্কানসাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আর্কানসাসের ব্যবসায়ী
বিষয়শ্রেণী:মার্কিন কর্পোরেট পরিচালক
বিষয়শ্রেণী:মার্কিন ব্যাংকার
ল্যারি এলিসন

**ল্যারি এলিসন** (জন্ম আগস্ট ১৭, ১৯৪৪) তার পুরো নাম লরেন্স জোসেফ এলিসন। তবে প্রযুক্তি বিশ্ব তাকে একনামে চেনে ল্যারি এলিসন হিসেবেই। তিনি ওরাকল কর্পোরেশনের অন্যতম সহ-প্রতিষ্ঠাতা এবং প্রধান নির্বাহী। ১৯৪৪ সালের ১৭ আগস্ট জন্মগ্রহণ করা ল্যারি তার শিক্ষাজীবনে ছিলেন অত্যন্ত অমনোযোগী। বেশ কয়েকটি স্কুল, কলেজ ও বিশ্ববিদ্যালয়ে তিনি ভর্তি হলেও শেষ পর্যন্ত সফলভাবে তিনি শিক্ষাজীবন শেষ করতে পারেননি। এর মধ্যে ইউনিভার্সিটি অব শিকাগোতে পড়ার সময়ে তিনি প্রথম পরিচিত হন কম্পিউটার ডিজাইনের সাথে। ১৯৬৪ সালে তিনি স্থায়ীভাবে উত্তর ক্যালিফোর্নিয়াতে চলে আসেন। সত্তরের দশকে তিনি এমডাল কর্পোরেশনের কাজ শুরু করেন। এখানে তার একটি কাজ ছিল সিআইএ’র জন্য ডাটাবেজ তৈরি করা। এই কাজ করতে গিয়ে তিনি উৎসাহী হয়ে ওঠেন ডাটাবেজ নিয়ে কাজ করতে। ১৯৭৭ সালে তিনি গড়ে তোলেন সফটওয়্যার ডেভেলপমেন্ট ল্যাবরেটরিজ। পরে ১৯৭৯ সালে এরই নাম পরিবর্তন করে রাখা হয় ওরাকল। দুই সন্তানের জনক ৬৯ বছর বয়স্ক ল্যারি এলিসনের সম্পদের পরিমাণ ৪৮ বিলিয়ন মার্কিন ডলার। থাকেন ক্যালিফোর্নিয়ার উডসাইডে।

## তথ্যসূত্র

## আরো পড়ুন
* 
* 
* 

## বহিঃসংযোগ

* 
* Profile at Oracle Corporation
* Profile at Forbes
* Biography at BBC News
* 
* 
* 
* 
* 
* 
* 
* 

বিষয়শ্রেণী:মার্কিন ব্যবসায়ী
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন বৈমানিক
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:নিউ ইয়র্ক শহরের ব্যবসায়ী
বিষয়শ্রেণী:২১শ শতাব্দীর জনহিতৈষী
বিষয়শ্রেণী:মার্কিন জনহিতৈষী
বিষয়শ্রেণী:ওরাকল কর্পোরেশন
বিষয়শ্রেণী:টেসলা ইনকর্পোরেশন
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:অ্যাপল ইনকর্পোরেটেডের পরিচালক
বিষয়শ্রেণী:ক্যালিফোর্নিয়ার ব্যবসায়ী
বিষয়শ্রেণী:টেসলা ইনকর্পোরেডের ব্যক্তি
বিষয়শ্রেণী:মার্কিন দত্তকপ্রাপ্ত
বিষয়শ্রেণী:মালিকানাধীন প্রযুক্তি বিক্রেতা
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন জনহিতৈষী
চার্লস কখ

**চার্লস ডি গানাহ কোচ** (; জন্ম নভেম্বর ১, ১৯৩৫) বিশ্বের সবচেয়ে ধনী ভাই হচ্ছেন  কোচ ভাইয়েরা। যুক্তরাষ্ট্রের দ্বিতীয় প্রাইভেট কোম্পানির কোচ শিল্পগোষ্ঠীটির মালিক তারা। তাদের কোম্পানির বর্তমান মূল্য ১১৫ বিলিয়ন মার্কিন ডলার। কোচ ভাইদের মধ্যে বড় চার্লস ডি গানাহ কোচ বা চার্লস কোচ ‘কোচ ইন্ডাস্ট্রির’র সহ-স্বত্বাধিকারী, বোর্ড চেয়ারম্যান এবং প্রধান নির্বাহী কর্মকর্তা। জন্ম পয়লা নভেম্বর ১৯৩৫। এমএসসি করেন ম্যাসাচুসেটস ইন্সটিটিউট অফ টেকনোলজি (এমআইটি) থেকে। পড়াশোনা শেষ করে কর্মজীবন শুরু করেন আন্তর্জাতিক ম্যানেজমেন্ট কনসালটেন্ট ফর্ম  অরথুর ডি. লিটিলে। ১৯৬১ সালে তিনি ফিরে আসেন উইচিতায় এবং বাবার ব্যবসায় প্রতিষ্ঠান রক আইল্যান্ড ওয়েল এন্ড রিফাইনিং কোম্পানিতে যোগদান করেন। কোচের ব্যবসায় দর্শন হল বাজার-ভিত্তিক ব্যবস্থাপনা (এমবিএম)। যা তিনি ২০০৭ সালে বিষাদ ভাবে তুলে ধরেন তার গ্রন্থ ‘সাইন্স অফ সাকসেস’-এ। সর্বশেষ তথ্যানুসারে দুই সন্তানের জনক ৭৮ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের ক্যানসাস অঙ্গরাজ্যের উইচিতা শহরে। ব্যবসার পাশাপাশি জনদরদি হিসেবেও চার্লসের ব্যাপক পরিচিতি রয়েছে। তাকে বিশ্বের সবচেয়ে ক্ষমতাধর ব্যক্তিদের একজন হিসেবে তাকে বিবেচিত করা হয়।

## তথ্যসূত্র

## বহিঃসংযোগ
* Profile at Koch Industries
* Charles G. Koch Charitable Foundation
* Profile at Philanthropy Roundtable
* Charles G. Koch Summer Fellow Program at the Institute for Humane Studies at George Mason University
* 
* Names in the News: David and Charles Koch  at FollowTheMoney.org
* Political contributions from *Influence Explorer* at the Sunlight Foundation

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্যবসায়ী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:মার্কিন জনহিতৈষী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:মার্কিন শতকোটিপতি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:প্যারাডাইস পেপার্সে নাম থাকা ব্যক্তি
বিষয়শ্রেণী:মার্কিন প্রতিষ্ঠাতা
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পুরুষ লেখক
ডেভিড হ্যামিলটন কখ

**ডেভিড হ্যামিলটন কখ** (; জন্ম মে ৩, ১৯৪০) শীর্ষ ধনীদের তালিকায় বড় ভাই চার্লস কখের পরেই রয়েছেন ডেভিড হ্যামিলটন কখ। মার্কিন এই দাপুটে ব্যবসায়ী, মানবমিত্র, রাজনৈতিক কর্মী এবং কেমিক্যাল ইঞ্জিনিয়ারের জন্ম যুক্তরাষ্ট্রের ক্যানসাস অঙ্গরাজ্যের উইচিতা শহরে ১৯৪০ সালের তেসরা মে। কেমিক্যাল ইঞ্জিনিয়ারিংয়ে পড়াশুনা করেন ম্যাসাচুসেটস ইনস্টিটিউট অফ টেকনোলজি (এমআইটি) থেকে। বড় ভাই চার্লস কোচের সাথে তিনিও ‘কখ ইন্ড্রাস্টি’র সহ-স্বত্বাধিকারী। কোচ ইন্ড্রাস্টিতে দায়িত্ব পালন করছেন নির্বাহী ভাইস প্রেসিডেন্ট হিসাবে। বর্তমানে যুক্তরাষ্ট্রের খনি, জ্বালানি ও রাসায়নিক খাতে কানসালটেন্ডভিত্তিক কোচ শিল্পগোষ্ঠীটির বিশাল বিনিয়োগ রয়েছে। সর্বশেষ তথ্যানুসারে তিন সন্তানের জনক ৭৩ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের নিউইয়র্কে। ২০১৩ সাল থেকে তিনি নিউইয়র্ক শহরের সবচেয়ে বিত্তশালীব্যক্তি। দানবীর হিসাবে ডিভিড কোচ যথেষ্ট সুনাম রয়েছে। লিংকলন সেন্টার, নিউইয়ার্ক প্রেসব্রাইটান হাসপাতাল, আমেরিকান মিউজিয়াম অফ ন্যাচারাল হিস্ট্রিসহ বেশকিছু সামাজিক সংগঠনের তহবিল যোগান। মার্কিন রাজনৈতিক অঙ্গনে কোচ ভাইদের রয়েছে যথেষ্ট প্রভাব। রিপাবলিকান দলের সমর্থক কোচ ভাইয়েরা তহবিল যোগান দলীয় তহবিলেও।

## তথ্যসূত্র

## বহিঃসংযোগ
* 
* Political contributions from *Influence Explorer* at the Sunlight Foundation
* Names in the News: David and Charles Koch  at FollowTheMoney.org
* Collected news and commentary at *[[The New York Times]]*

বিষয়শ্রেণী:১৯৪০-এ জন্ম
বিষয়শ্রেণী:মার্কিন ব্যবসায়ী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:মার্কিন শতকোটিপতি
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:নিউ ইয়র্ক শহরের ব্যবসায়ী
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:নিউ ইয়র্কের (অঙ্গরাজ্য) রিপাবলিকান
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:প্যারাডাইস পেপার্সে নাম থাকা ব্যক্তি
মউয়াল

**মৌয়াল** একটি পেশার নাম যার অর্থ মধু সংগ্রকারী। মৌয়াল শব্দটি এসেছে 'মৌ' (মধু) শব্দের সাথে 'আল' প্রত্যয়-যোগে। মৌয়ালেরা বনের মৌচাক থেকে মধু সংগ্রহ করে থাকে। দক্ষিণ-পূর্ব এশিয়ায়, বিশেষত সুন্দরবন এলাকায় এ পেশা বংশপরম্পরায় চলে আসছে। বড় বনাঞ্চলের আশেপাশে মৌয়ালদের আবাস লক্ষ্য করা যায়।

## সুন্দরবনে মধু সংগ্রহ
বাংলাদেশ ও ভারতের সুন্দরবন এলাকায় একটি উল্লেখযোগ্য সংখ্যক মানুষ মৌয়ালের কাজ করে জীবিকা নির্বাহ করে। মধু সংগ্রহের জন্য সবচেয়ে ভালো সময় বসন্তকাল। এ সময় মৌয়ালেরা দলে দলে বন এলাকার আশে পাশে জমায়েত হয় ও সাময়িক আবাস গড়ে তোলে। প্রতিটি দলে সাধারণত ৯ জন সদস্য থাকে। দলের মধ্য থেকে একজনকে সর্দার নির্বাচন করা হয়।

মধু সংগ্রহে বেরোবার আগে ধর্ম-নির্বিশেষে সব মৌয়াল একটি বিশেষ মিলাদ অনুষ্ঠানে যোগ দেয়। এ অনুষ্ঠানে এলাকায় উপস্থিত সকল মৌয়াল অংশ নেয় এবং সবার নিরাপদ প্রত্যাবর্তনের (বিশেষত বাঘের আক্রমণের ভয়ে) জন্য প্রার্থনা করা হয়। এরপর সবাই একসাথে সাড় বেঁধে দাঁড়ায়। এ পর্যায়ে বন বিভাগের কর্মকর্তারা তাদের বনে প্রবেশের অনুমতি প্রদান করেন। অনুমতি পাওয়া মাত্র মৌয়ালেরা যার যার নৌকায় চড়ে বসে এবং যত দ্রুত সম্ভব ভালো অবস্থানে পৌঁছানোর চেষ্টা করে। ব্যাপারটি একটি নৌকাবাইচ প্রতিযোগিতার মত হয়, যাতে বিজয়ী দল মধু সংগ্রহের জন্য সবচেয়ে ভালো অবস্থানে কাজ করার অধিকার লাভ করে।

বনে ঢুকে মৌয়ালেরা ছড়িয়ে পরে মৌচাকের সন্ধানে। এ সময় তারা মাথার পেছন দিকে মুখোশ পড়ে থাকে। তাদের বিশ্বাস বাঘ তার শিকারের উপর পেছন থেকে হামলা চালায়, আর এই মুখোশ বাঘকে বিভ্রান্ত করে। কেউ মৌচাকের দেখা পেলে উচ্চস্বরে ডেকে দলের অন্যদের জানান দেয়। মৌমাছিদের তাড়ানোর জন্য শুকনো পাতা পুড়িয়ে ধোঁয়া তৈরি করা হয়। মৌমাছিরা মৌচাক ছেড়ে চলে গেলে মৌয়ালেরা গাছে উঠে মধু সংগ্রহ করে।

## তথ্যসূত্র

বিষয়শ্রেণী:মৌচাষ
রিপারিয়ান প্লাজা

**রিপারিয়ান প্লাজা** হল ব্রিসবন, কুইন্সল্যান্ড, অস্ট্রেলিয়ার কেন্দ্রীয় ব্যবসায়িক জেলার মধ্যে অবস্থিত একটি ৫৩তম তলা বিশিষ্ট আকাশচুম্বী ভবন। ভবন এর কমুনিকেশন স্পায়ার এবং তার বাড়ির ছাদ থেকে ২০০ মিটার (৬৬০ ফুট) থেকে উচ্চতা ২৫০ মিটার (৮২০ ফুট) এ অবস্থান করেছে। চূড়া থেকে মাপা হলে এটি শহরের সবচেয়ে উচ্চতম ভবন এবং বাড়ির ছাদ থেকে মাপা হলে এটি  চতুর্থ উচ্চতম ভবন। এটি একটি মিশ্র ব্যবহারের জন্য ভবন, সাথে রয়েছে স্থল থেকে ১১টি গাড়ী পার্ক ব্যবস্থা, ২৫ বাণিজ্যিক মাত্রা এবং ১২টি আবাসিক মাত্রাতে মূলত ৫০টি পেন্থহাউজ এ্যাপার্টমেন্ট ঘর।

মিনারের উপরে হল একটি ৫০ মিটার (১৬০ ফুট) কমুনিকেশন স্পায়ার। বাণিজ্যিক ও আবাসিক বিভাগগুলির মধ্যে একটি সুইমিং পুল সহ একটি চিত্তবিনোদন কেন্দ্র ৩৯তম তলায় অবস্থিত। কার্পাক একটি স্ক্রুর ন্যায় পেঁচান বর্ধনের মাধ্যমে ব্যবহার করা হয়। ভবনটিতে ৩,৫০০ ম২ (৩৮,০০০ বর্গ ফুট) সর্বমোট একটি উন্মুক্ত প্লাজা এবং বিহার স্থান রয়েছে। উপরের প্লাজার স্তরের সিয়ানা বার ডাইনিং লাউঞ্জে উপস্থিত রয়েছে।

## ভাড়াটেরা
অফিস ভাড়াটেদের অন্তর্ভুক্ত করা হয়েছে উইলসন এইচটিএম এবং ল ফার্ম ক্লেটন ইউটিজেডকে। কেপিএমজি এর ব্রিসবেন অফিসে ভবনের ১৪ তম তলা থেকে ১৯ তলা পর্যন্ত দখল করেন। জন পিয়ার্স সাবেক প্রধান নির্বাহী কর্মকর্তা কালেকশন হাউস এর কাছাকাছি  "টপ পেন্থহাউস" এর জন্য $৬.৭ মিলিয়ন পরিশোধ করেন।

## গ্যালারী

Image:Brisbane Riparian Plaza.jpg|রাস্তায় স্তর থেকে রিপারিয়ান প্লাজা
Image:BNE-CBDfromRiver-east.jpg|রিপারিয়ান প্লাজা এবং শহরের কেন্দ্রস্থল ভবন ব্রিসবেন নদী থেকে


## তথ্যসূত্র

## বহিঃসংযোগ
*Riparian Plaza official site
*Riparian Plaza apartments
*Riparian Plaza Structural Engineers Statement

বিষয়শ্রেণী:হ্যারি সিডলার ভবন
বিষয়শ্রেণী:ব্রিসবেন কেন্দ্রীয় ব্যবসা জেলা
বিষয়শ্রেণী:ব্রিসবেনের মধ্যে অ্যাপার্টমেন্ট ভবন
বিষয়শ্রেণী:ব্রিসবেনের মধ্যে অফিস ভবন
বিষয়শ্রেণী:২০০৫ সালে সম্পূর্ণ বাড়ি এবং কাঠামো
বিষয়শ্রেণী:২০০ ও ২৪৯ মিটার মধ্যে আকাশচুম্বী
বিষয়শ্রেণী:ব্রিসবেনের মধ্যে আকাশচুম্বী
বিষয়শ্রেণী:ব্রিসবেনের ভবন ও স্থাপনা
'জাম-দ্ব্যাংস-দ্কোন-ম্ছোগ-ব্জাং-পো

**'জাম-দ্ব্যাংস-দ্কোন-ম্ছোগ-ব্জাং-পো** () (১৩৯৮-১৪৭৫) তিব্বতের জো-নাং বৌদ্ধবিহারের চতুর্দশ প্রধান ছিলেন।

## শিক্ষা
'জাম-দ্ব্যাংস-দ্কোন-ম্ছোগ-ব্জাং-পো ১৩৯৮ খ্রিষ্টাব্দে মধ্য তিব্বতের ব্রাগ-দ্মার () নামক স্থানে জন্মগ্রহণ করেন। তিনি ম্খান-ছেন-ছোস-দ্পাল-ম্গোন-পো (), দ্কোন-ম্ছোগ-ব্যাং-ছুব () এবং ছোস-ক্যি-ব্লো-গ্রোস () জো-নাং ধর্মসম্প্রদায়ের তিন পণ্ডিতের নিকট অভিধর্ম সম্বন্ধে শিক্ষালাভ করেন। এরপর তিনি সা-স্ক্যা (), স্নার-থাং (), র্ত্সে-থাং (), গ্সাং-ফু (), গুং-থাং () প্রভৃতি বৌদ্ধবিহারে যাত্রা করে শিক্ষালাভ করেন। তিরিশ বছর বয়সে তিনি ভিক্ষুর শপথ গ্রহণ করেন। তিনি ব্সোদ-নাম্স-ব্জাং-পো নামক জো-নাং ধর্মসম্প্রদায়ের পণ্ডিত ও ম্খান-ছেন-পাদ-মা-ব্জাং-পো () নামক সা-স্ক্যা ধর্মসম্প্রদায়ের পণ্ডিতের নিকট তন্ত্র সম্বন্ধে শিক্ষালাভ করেন। এছাড়া গ্রুব-ছেন-কুন-দ্গা'-ব্লো-গ্রোস নামক র্ত্সে-ছেন () বৌদ্ধবহারের প্রধানের নিকট কালচক্র, হেবজ্র, চক্রসম্বর, গুহ্যসমাজতন্ত্র, চর্যাতন্ত্রযান, ক্রিয়াতন্ত্রযান প্রভৃতি সম্বন্ধে এবং ব্সাম-স্দিংস-গ্ঝোন-নু-গ্রুব () নামক বৌদ্ধ ভিক্ষুর নিকট নিগুমার ছয় যোগ সম্বন্ধে অধ্যয়ন করেন।

## পরবর্তী জীবন
পরবর্তীকালে 'জাম-দ্ব্যাংস-দ্কোন-ম্ছোগ-ব্জাং-পো জো-নাং বৌদ্ধবিহারের চতুর্দশ প্রধান হিসেবে নির্বাচিত হন। এছাড়াও তিনি দ্পাল-'খোর-ব্দে-ছেন (), র্ত্সে-ছেন () ও ব্সাম-স্দিংস () বৌদ্ধবিহারের প্রধান হিসেবে নির্বাচিত হন। তিনি এই সময় কালচক্র ও বিমলপ্রভা টীকাভাষ্য, মহামুদ্রা, নিগুমার ছয় যোগ, ছেদ সাধনা এবং দোল-পো-পা-শেস-রাব-র্গ্যাল-ম্ত্শান ও র্গ্যাল-স্রাস-থোগ্স-মেদ-দ্পাল-ব্জাং-পোর রচনা সম্বন্ধে শিক্ষাদান করেন। তার অন্ততম প্রধান শিষ্য ছিলেন ব্সোদ-নাম্স-র্গ্যাল-ম্ত্শান (), দ্কোন-ম্ছোগ-র্গ্যাল-ম্ত্শান (), নাম-ম্খা'-ছোস-স্ক্যোং (), ছোস-স্ক্যোং-র্গ্যাল-ম্ত্শান (), ব্দাগ-ছেন-ব্লো-গ্রোস-র্গ্যাল-ম্ত্শান (), ঝ্বা-লু-লো-ত্সা-বা-ছোস-স্ক্যোং-ব্জাং-পো () প্রভৃতি।

## তথ্যসূত্র

বিষয়শ্রেণী:১৩৯৮-এ জন্ম
বিষয়শ্রেণী:১৪৭৫-এ মৃত্যু
বিষয়শ্রেণী:জোনাং
নাম-ম্খা'-ছোস-স্ক্যোং

**নাম-ম্খা'-ছোস-স্ক্যোং** () (১৪৩৬-১৫০৭)  তিব্বতের জো-নাং বৌদ্ধবহারের অষ্টাদশ প্রধান ছিলেন।

## সংক্ষিপ্ত জীবনী
নাম-ম্খা'-ছোস-স্ক্যোং ১৪৩৬ খ্রিষ্টাব্দে তিব্বতের ব্ঝাদ-ম্থোং-স্মোন () নামক স্থানে জন্মগ্রহণ করেন। 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবহারের চতুর্দশ প্রধানের নিকট হতে তিনি কালচক্র ও বিমলপ্রভা টীকাভাষ্য সম্বন্ধে শিক্ষালাভ করেন। তিনি র্ত্সে-ছেন () বৌদ্ধবিহারের প্রধান হিসেবে অধিষ্ঠিত হওয়া ছাড়াও জো-নাং বৌদ্ধবিহারের অষ্টাদশ প্রধান হিসেবে নির্বাচিত হন। তার প্রধান শিষ্য ছিলেন পান-ছেন-নাম-ম্খা'-দ্পাল-ব্জাং () ও স্গো-রুম-পা-কুন-দ্গা'-লেগ্স-পা ()।

## তথ্যসূত্র


বিষয়শ্রেণী:১৪৩৬-এ জন্ম
বিষয়শ্রেণী:১৫০৭-এ মৃত্যু
বিষয়শ্রেণী:জোনাং
আইয়াশ ইবনে আবি রাবিয়া

**আয়াশ ইবনে আবি রাবিআহ(রা:)** ছিলেন নবি মুহাম্মদ(সা.)-এর একজন সাহাবি সহচর। নবী মুহাম্মদ(সা.)-এর মদিনায় হিজরতের  আগে যেসকল সাহাবি মদিনায় হিজরত করেছিলেন তিনি ছিলেন তাদের একজন। পিতা ও মাতা উভয় সম্পর্কের দিক দিয়েই তিনি আবু জাহেলের আত্মীয় ছিলেন।

## আবু জেহেলের চক্রান্তে পড়ে বন্দী-দশা ভোগ
যে সকল মুসলিম নবী মুহাম্মদ (সা.)-এর পূর্বে মদীনায় হিজরত করেছিলেন, আয়াশ (রা.) ছিলেন তাদের মধ্যে একজন| তিনি উমর (রা.) এর সঙ্গে হিজরত করেছিলেন| আবু জাহেল তাকে ফিরিয়ে আনতে মনস্থ করলেন| তাই তিনি এক ফন্দি আঁটলেন| আরেক ভাই হারিসকে সাথে নিয়ে তিনি মদীনায় আয়াশ (রা.)-এর কাছে গেলেন| পূর্বপরিকল্পনা মতো তিনি এক মিথ্যা গল্প সাজিয়ে বললেন যে, আয়াশ (রা.) চলে আসার পর তার মা অসুস্থ হয়ে গেছে এবং তাকে না দেখা পর্যন্ত সে চুল আচড়াবে না এবং ছায়ায় বসবে না বলে কসম খেয়েছে| আয়াশ (রা.) বিগলিত মনে মার কাছে যাওয়ার সিদ্ধান্ত নিলে ওমর তাকে সতর্ক করেন| কিন্তু আয়াশ (রা.) সিদ্ধান্তে অটল থাকতে দেখে শেষে তিনি তার স্বাস্থ্যবান উটটি আয়াশ (রা.)কে দেন যেন পরিস্থিতি প্রতিকূল হলে আয়াশ (রা.) পালিয়ে আসতে পারে| মদীনায় যাওয়ার পথে আবু জেহেল আয়াশ (রা.)কে অণুরোধ করেন তার উটের পিছনে বসিয়ে নিয়ে যেতে নিজের উট দুর্বল এই বাহানায়| আয়াশ (রা.) রাজি হয়ে উট থেকে নামলে আবু জেহেল ও হারিস সুযোগ বুঝে আয়াশকে বেধে ফেলেন এবং মক্কায় এনে বন্দী করে রাখেন| 

## তথ্যসূত্র

বিষয়শ্রেণী:৩৩৬-এ মৃত্যু
বিষয়শ্রেণী:পুরুষ সাহাবা
বিষয়শ্রেণী:৬৩৬-এ মৃত্যু
বিষয়শ্রেণী:বনু মাখজুম
বিষয়শ্রেণী:সাহাবা
গ্রুব-ছেন-কুন-দ্গা'-ব্লো-গ্রোস

**গ্রুব-ছেন-কুন-দ্গা'-ব্লো-গ্রোস** () (১৩৬৫-১৪৪৩) তিব্বতের র্ত্সে-ছেন () বৌদ্ধবহারের প্রধান ছিলেন।

## সংক্ষিপ্ত জীবনী
গ্রুব-ছেন-কুন-দ্গা'-ব্লো-গ্রোস ১৩৬৫ খ্রিষ্টাব্দে মধ্য তিব্বতের বিস্তীর্ণ অঞ্চল শাসনকারী শার-খা-পা () পরিবারগোষ্ঠীতে জন্মগ্রহণ করেন। আট বছর বয়সে তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ও ন্যা-দ্বোন-কুন-দ্গা'-দ্পাল নামক জো-নাং ধর্মসম্প্রদায়ের পন্ডিতের নিকট দীক্ষাগ্রহণ করেন। ন্যা-দ্বোন-কুন-দ্গা'-দ্পাল তাকে অভিধর্ম, মধ্যমক, মার্গফল ও কালচক্র সম্বন্ধে শিক্ষাদান করেন। তিনি ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের বিখ্যাত পন্ডিতের নিকট কালচক্র ও র্গ্যাল-বা-জো-ব্জাং () নামক জো-নাং বৌদ্ধবিহারের একাদশ প্রধানের নিকট বিমলপ্রভা টীকাভাষ্য সম্বন্ধে অধ্যয়ন করেন। ১৩৮৬ খ্রিষ্টাব্দে তিনি র্ত্সে-ছেন () বৌদ্ধবহারের প্রধান হিসেবে নিযুক্ত হন। তিনি এই সময় শার-খা-পা পরিবারগোষ্ঠীর মধ্যে চলমান বিবাদ ও যুদ্ধের মধ্যস্থতা করে দুই তিন বছরের জন্য শান্তি ফিরিয়ে আনতে সক্ষম হন। তার প্রধান শিষ্য ছিলেন 'জাম-দ্ব্যাংস-দ্কোন-ম্ছোগ-ব্জাং-পো।

## তথ্যসূত্র


বিষয়শ্রেণী:১৩৬৫-এ জন্ম
বিষয়শ্রেণী:১৪৪৩-এ মৃত্যু
বিষয়শ্রেণী:জোনাং
জ্ঞানযোগ

**জ্ঞানযোগ** () বা **জ্ঞানমার্গ** হলো মোক্ষ বা মুক্তির জন্য তিনটি ধ্রুপদী পথের মধ্যে একটি (মার্গ)। হিন্দুধর্মে, এটি "জ্ঞানের পথ" এর উপর জোর দেয়, "আত্ম-উপলব্ধির পথ" নামেও পরিচিত। অন্য দুটি হল কর্মযোগ (কর্মমার্গ) ও ভক্তিযোগ (ভক্তিমার্গ)। হিন্দু গ্রন্থের আধুনিক ব্যাখ্যায় রাজযোগ এবং ক্রিয়াযোগের মতো পদ্ধতি, কৌশল ও সূত্র পাওয়া গেছে। সংস্কৃত ভাষায় "জ্ঞান" শব্দের অর্থ "জানা"।

জ্ঞানযোগ হল নাম ও রূপের বাইরে গিয়ে পরম সত্যকে উপলব্ধি। জ্ঞানযোগ অনুসারে, এই উপলব্ধির মাধ্যমে মোক্ষ লাভ সম্ভব। যোগ দর্শনের অন্যান্য শাখায় একটি বিশেষ নাম বা রূপকে ধ্যান করার মাধ্যমে পরম সত্যকে উপলব্ধি করার কথা বলা হয়। কিন্তু জ্ঞানযোগে তা বলা হয় না। জ্ঞানযোগের মতে, শুধুমাত্র জ্ঞানই যথেষ্ট। এই যোগের কোনো কোনো অভিমত সাংখ্য দর্শনের অনুরূপ।

ভগবদ্গীতা অনুসারে, অদ্বৈতবাদী দার্শনিক আদি শঙ্কর “ব্রহ্মজ্ঞান”-এর উপর প্রাথমিক গুরুত্ব আরোপ করেছেন। অন্যদিকে। বিশিষ্টাদ্বৈতবাদী দার্শনিক রামানুজের মতে, জ্ঞান ভক্তির একটি শর্ত মাত্র।  ভগবদ্গীতায় (১৩।৩) কৃষ্ণ বলছেন, প্রকৃত জ্ঞান “ক্ষেত্র” (কর্মের ক্ষেত্র—অর্থাৎ, দেহ) এবং “ক্ষেত্রজ্ঞ”-এর (দেহকে যিনি জানেন—অর্থাৎ, আত্মা) সঠিক ধারণার মাধ্যমে পাওয়া যায়। কৃষ্ণের মতে, জ্ঞানীর এই দুইয়ের পার্থক্য সম্পর্কে অবহিত হওয়া কর্তব্য।

## সাধন চতুষ্টয়
অদ্বৈত বেদান্তে মোক্ষ লাভের জন্য “সাধন-চতুষ্টয়”  বা চার প্রকার সাধনার কথা বলা হয়েছে। এই পথে চারটি ধাপ রয়েছে: 
* সমন্যাস, অর্থাৎ ব্যক্তির মধ্যে চারটি গুণের বিকাশ: 
** বিবেক – কোন বস্তু নিত্য ও কোন বস্তু অনিত্য বা অস্থায়ী সেই বিচার।
** বৈরাগ্য – ত্যাগের ভাব ও জাগতিক সুখ ও দুঃখ সম্পর্কে বিতৃষ্ণা। 
** ষট্-সম্পত্তি – ছয়টি গুণ:
*** শম – মানসিক শান্তি;
*** দম – ইন্দ্রিয় সংযম;
*** উপরতি –জাগতিক ক্রিয়াকর্ম থেকে নিষ্কৃতি;
*** তিতিক্ষা – প্রতিকূল অবস্থাতেও শান্ত থাকা;
*** শ্রদ্ধা – ঈশ্বর বিশ্বাস;
*** সমাধি – মনের বাইরে যাওয়া।
** মুমুক্ষুত্ব – মুক্তিলাভের ইচ্ছা।
* শ্রবণ – বেদ ও আচার্যের উপদেশ শোনা।
* মনন – বেদ ও আচার্যের উপদেশ স্মরণ করা;
* ধ্যান, “তুমিই সেই” এই মহাবাক্য উপলব্ধি করা।

## আরও দেখুন

* ভক্তিযোগ
* কেবলজ্ঞান
* রমণ মহর্ষি
* বেদান্ত
* যোগবশিষ্ঠ
* বিবেকচূড়ামণি
* পাতঞ্জল যোগসূত্র

## তথ্যসূত্র

## উৎস

* (Fourth revised and enlarged edition).
*
* (Unabridged, New Format Edition).
*
*
*

বিষয়শ্রেণী:যোগ
বিষয়শ্রেণী:যোগ পথ
বিষয়শ্রেণী:ভারতীয় দর্শন
লুত (ইসলাম)

**লূত ইবনে হারান** (لوط, Lūṭ), যিনি সচরাচর হযরত লূত  নামে অভিহিত, বাইবেল  এবং  কুরআনে উল্লেখিত আল্লাহ প্রেরিত একজন পয়গম্বর যাকে সদোম ও গোমোরাহ নামক শহরদ্বয়ের অধিবাসীদের নবী হিসেবে নিযুক্ত করা হয়েছিল। তিনি ছিলেন নবী ইব্রাহীমের আপন ভাতিজা। ইব্রাহীমের সঙ্গে তিনি কেনানে চলে আসেন। সেখানেই তার উপর নবুয়াতের দায়িত্ব অবতীর্ণ হয়। পবিত্র কুরআনে বর্ণিত ২৫ জন নবীর মধ্যে ইসলামের একজন নবী যাকে সমকামিতায় লিপ্ত থাকা স্বীয় জাতির সতর্ককারী হিসেবে আল্লাহ তাআলা নিয়োজিত করেছিলেন। সমকামিতা ত্যাগ না করায় তারা আল্লাহর আযাবে সমূলে ধ্বংস হয়েছিলো।

## কুরআনের বর্ণনানুসারে লূত (আঃ) এবং তার সম্প্রদায়ের কাহিনী
পবিত্র কুরআনে ১৫,২৬,২৯ এবং ৬৬ নম্বর সূরাসমূহের বিভিন্ন অংশে লূত (আঃ) এর কাহিনী বর্ণনা করেন। 

লূত (আঃ) এর জাতি পার্থিব উন্নতির চরম উৎকর্ষে পৌছে যাওয়ার কারণে বিলাসিতার অতিশয্যে সীমালঙ্ঘনের দিক দিয়ে তাদের পূর্বের গযবপ্রাপ্ত জাতিগুলোকেও ছাড়িয়ে গিয়েছিল। লূত (আঃ) এর জাতি ব্যভিচার ও অজাচার তো করতোই, তার উপর সমকামিতার মত চরম সীমালঙ্ঘনও তারাই প্রথম শুরু করে, যা তাদের পূর্বে কেউ কখনো করে নি; উপরন্তু, তারা এর ফলে বিন্দুমাত্র অনুতপ্ত না হয়ে গর্ব ভরে তা সমাজে প্রকাশ করে বেড়াত এবং প্রকাশ্যে ও নির্লজ্জভাবে এসব নিষিদ্ধ কাজগুলো করত। এজন্য আল্লাহ তা'আলা লূত (আঃ) কে তার জাতির জন্যে সতর্ককারী নবী হিসেবে মনোনীত করলেন এবং আল্লাহ তা'আলা নির্দেশে তাদেরকে এসব কাজ থেকে বিরত থাকতে বললেন। তিনি দীর্ঘ সময় ধরে সতর্ক করার পরও যখন তাদের পরিবর্তন হল না তখন আল্লাহ তা'আলা চূড়ান্ত বিপর্যয়ের মাধ্যমে সমগ্র এলাকা উল্টিয়ে দেন, আকাশ থেকে একাধারে বৃষ্টি ও পাথর বর্ষণ করে সমগ্র জাতিকে সমুলে নিশ্চিহ্ন করে দেন। বর্ণিত আছে, বর্তমান মৃত সাগর বা ডেড সি হল লূত (আঃ) এর জাতির সেই বাসস্থান, যেখানে তাদের ধ্বংস করা হয়েছিলো।

### লূত (আঃ)-এর স্ত্রী‘র অবস্থা
লূত (আঃ) এর স্ত্রী কুরআনে সীমালঙ্ঘনকারীদের অন্তর্ভুক্ত হিসেবে বর্নিত হয়েছে। কুরআনের বর্ণনা অনুযায়ী সডোম ও গোমরাহ অঞ্চলের অধিবাসীদের সঙ্গে তার মৃত্যু হয়।।

### বাইবেল-এর বর্ণনানুসারে লূত-এর কাহিনী
বাইবেলেও লূত (আঃ) এর  কাহিনী পাওয়া যায়। তবে জেনেসিস, ১৯ অধ্যায় (আয়াত ৪ - ৯) এর অতিরিক্ত কিছু কাহিনী (তার কন্যাদের সংশ্লিষ্ট) নির্ভরযোগ্য তথ্যসূত্রের (অর্থাৎ বাইবেলের তথা জেনেসিসের নির্ভেজাল সংস্করণ) অভাবে বিতর্কিত হয়ে আছে। তাই লভ্য বাইবেলের (জেনেসিস, ১৯ অধ্যায়) বর্ণনা ইসলামে সর্বাংশে গ্রহণ করা হয়নি।

## বহিঃসংযোগ
*ডঃ আসাদুল্লাহ আল-গালিবের নবীদের কাহিনী বইয়ে লূত (আঃ) এর কাহিনী
*জেনেসিস-এ বিবৃত কাহিনী

## তথ্যসূত্র

বিষয়শ্রেণী:ইসলামের নবি
বিষয়শ্রেণী:কুরআনের নবী
বিষয়শ্রেণী:এলজিবিটিকিউ ও ইসলাম